এসব কিছুর পরও নায়িকা হ্যাপি ব্যস্ত ছিলেন শুটিং, অভিনয় নিয়ে। নায়িকা হওয়া ছিল শৈশবের স্বপ্ন। স্বপ্নের জগতে বিচরণ করেছেন হ্যাপি। একে একে অনেক ফিল্মে কাজ করার প্রস্তাব এসেছে। কাজও করেছেন বেশ কয়েকটি ফিল্মে। কিন্তু স্বপ্নের সেই শোবিজ জগৎ ছেড়ে আমূল বদলে গেছেন হ্যাপি। এ খবর এরই মধ্যে বাংলাদেশের সীমানা ছাড়িয়ে ঠাঁই পেয়েছে পাশ্চাত্যের মিডিয়াতেও। এখন তার নাম আমাতুল্লাহ। বদলে গেছে তার জীবনের চলার পথ। হ্যাপির দীর্ঘ সাক্ষাৎকার নিয়ে ‘হ্যাপি থেকে আমাতুল্লাহ’ শিরোনামে একটি বই প্রকাশ করেছে মাকতাবাতুল আযহার। সাক্ষাৎকারটি গ্রহণ করেছেন সাদিকা সুলতানা সাকী ও সম্পাদনা করেছেন আবদুল্লাহ আল ফারুক।